Document ID: 32011D0487

NEUVOSTON PÄÄTÖS 2011/487/YUTP,
annettu 1 päivänä elokuuta 2011,
Osama bin Ladeniin, al-Qaida-järjestön ja Talebanin jäseniin sekä niitä lähellä oleviin henkilöihin, ryhmiin, yrityksiin ja yhteisöihin kohdistuvista rajoittavista toimenpiteistä hyväksytyn yhteisen kannan 2002/402/YUTP muuttamisesta
EUROOPAN UNIONIN NEUVOSTO, joka
ottaa huomioon Euroopan unionista tehdyn sopimuksen ja erityisesti sen 29 artiklan,
sekä katsoo seuraavaa:
(1)
Neuvosto hyväksyi 27 päivänä toukokuuta 2002 yhteisen kannan 2002/402/YUTP (1).
(2)
Yhdistyneiden kansakuntien turvallisuusneuvosto hyväksyi 17 päivänä kesäkuuta 2011 päätöslauselman 1989(2011), jäljempänä ”YK:n turvallisuusneuvoston päätöslauselma 1989(2011)”, jossa todetaan huolestuneena Al-Qaidan sekä sitä lähellä olevien henkilöiden, ryhmien, yritysten ja yhteisöjen olevan edelleen uhka kansainväliselle rauhalle ja turvallisuudelle ja vakuutetaan jälleen kerran, että turvallisuusneuvosto aikoo puuttua määrätietoisesti tämän uhkan kaikkiin näkökohtiin.
(3)
Tältä osin on YK:n turvallisuusneuvoston päätöslauselmalla 1989(2011) pidetty voimassa päätöslauselman 1333(2000) 8 kohdan c alakohdalla ja päätöslauselman 1390(2002) 1 ja 2 kohdalla aiemmin määrätyt rajoittavat toimenpiteet Al-Qaidan sekä sitä lähellä olevien henkilöiden, ryhmien, yritysten ja yhteisöjen osalta, mukaan luettuina ne, jotka mainitaan YK:n turvallisuusneuvoston päätöslauselmien 1267(1999) ja 1333(2000) mukaisesti laaditun luettelon C-osassa (”Al-Quidaa lähellä olevat henkilöt”) ja D-osassa ”Al-Qaidaa lähellä olevat yhteisöt, ryhmät ja yritykset”), sekä YK:n turvallisuusneuvoston päätöslauselman 1989(2011) hyväksymisen jälkeen nimetyt tahot.
(4)
Yhteinen kanta 2002/402/YUTP olisi muutettava tämän mukaisesti.
(5)
Unionin täytäntöönpanotoimenpiteistä on säädetty neuvoston asetuksessa (EY) N:o 881/2002 (2).
ON HYVÄKSYNYT TÄMÄN PÄÄTÖKSEN:
1 artikla
Muutetaan yhteinen kanta 2002/402/YUTP seuraavasti:
1)
Korvataan nimi seuraavasti:
2)
Korvataan 1 artikla seuraavasti:
”1 artikla
Tätä yhteistä kantaa sovelletaan Al-Qaida-järjestön jäseniin sekä heitä lähellä oleviin henkilöihin, ryhmiin, yrityksiin ja yhteisöihin, jotka mainitaan YK:n turvallisuusneuvoston päätöslauselmien 1267(1999) ja 1333(2000) mukaisesti laaditussa luettelossa, jota YK:n turvallisuusneuvoston päätöslauselman 1267(1999) mukaisesti perustettu komitea säännöllisesti päivittää.”
2 artikla
Tämä päätös tulee voimaan päivänä, jona se hyväksytään.
Tehty Brysselissä 1 päivänä elokuuta 2011.

Labels: 10
18
5